Middagvervolgverhaal · RSG - iono.fm
RSG | Podcast , ±13 min episodes every day	|
Coert en Juriana ry uit, en sien 'n luiperd vreet. Benjan en Sofia talm by die watergat. Saterdag op Keetmanshoop vind Sofia uit haar pa is verloof en word uitgebuit. In die kamp braai hulle. Buite die vuurkring sê Coert aan Sofia dat hy haar liefhet. Benjan speel weer kitaar.
Felana tob omdat Paridon in 'n hotel bly. Terwyl hy haar op die lughawe troos, daag haar broer op. Coert en die Besters slaap op Upington. Hy vertel waarom hy uit Moskou gesit is. Hy het die man wat met sy vrou Maxie lol, so te sê aangerand. Felana en haar broer kom Paridon haal. Haar pa het hom genooi, maar net uit beleefdheid.
Coert laai vroeg vir Sofia, Juriana en Benjan op. Hulle draai by die plot af, en vind die eienaar besig met ontwikkeling. Benjan herleef hoe Zoe hom verskree het. Oumiesie bel. Sy dog sy gaan saam. Sy het haar oog op Sofia se pa. Die atmosfeer in die kar raak gou gespanne.
Dis die laaste aand voor hulle vertrek na die park. Trevor kom groet. Mev. Benson stuur goeie wense. Sofia vertrou dit nie. Paridon en Felana gaan Madagaskar toe. Hy vertel Sofia dat Peet iets oor Patricia wegsteek. Juriana dink steeds dat Coert op Sofia verlief is.
Benjan tob steeds oor Zoe, Barnabas en Zeppelin. Die Kgalagadi-reis word beplan. Vossie sal na Nox omsien. Sofia vra hom om Juriana by die Gautrain-stasie te kry. Juriana is nog geskok ná die vliegtuig se byna-val. Vossie maak haar sag om saam met hom in die skemer tuin te kuier.
Juriana bel Coert uit 'n pandjieswinkel in Atlanta. Sy wil vir Benjan 'n kitaar koop. Paridon vrees dat Benson sy ma kan vergeld. Hy hoor egter dat sy vir hom geld vir 'n kar en vlugkaartjie het. Felana huil oor haar pa se houding. Juriana se vliegtuig begin hewig skud. Sy verwag die ergste.
Sofia kom vroeg tuis. Benjan lê bedruk op haar bed. Hy vra waarom hy die "waarheid" by Oumiesie moes hoor. Hy was glo 'n ongewenste kind, en die rede vir die egskeiding. Sofia bel vir Peet om met Benjan te praat. Sy gaan Oumiesie met tas en al in die motor bondel.
Sofia trek sexy aan. Sy wil haar bonusgeld uit Benson kry. Paridon kort 'n kar en 'n kaartjie na Madagaskar. Benson is oorstelp toe Sofia instem tot 'n afspraak. Hy betaal dadelik vir haar geld in. Sofia bel agteraf sy vrou en bewimpel dit dat Joydene in haar plek hotel toe gaan.
Trevor laai Benjan Saterdag op. Sy ma, 'n maatskaplike werker, kan ongemerk sy toestand evalueer. Oumiesie arriveer en maak meteens moles. Sy bied kastig aan dat Paridon haar kar kan kry. Ewe koel sê Sofia dat sy self 'n kar vir hom gaan koop.
Benjan tree steeds vreemd op. Sofia het Peet oorreed dat sy hom in Kimberley sal aflaai as hulle terugkom uit die Kgalagadi. Paridon kom by Felana aan sy ma voorstel. Hulle is verlief, maar haar pa in Madagaskar keur dit af. Sy sal moet kies.
Benson wys vir Sofia die negatiewe koerantberig oor Benjan. Toe hy uitgaan, loer sy op sy selfoon. Hy het sy vrou laat weet dat Sofia hom probeer verlei. Juriana wag op die Gautrain-stasie vir Coert, maar Vossie daag op en ontstel haar. In sy woonstel kalmeer Coert haar. Peet vertel byna vir Paridon die waarheid oor Patricia.
Trevor kom vir aandete. Benjan praat skaars. Hy kwel hom oor Zoe, Barnabas en Zeppelin. Hy is bang om alleen te slaap. Hy soek weer sy vuil ou klere. Peet wil vir Benjan saamvat. Patricia kan hom glo beter oppas. Sofia is verpletter.
1 Jul Taaldinge
11 Mar Middagvervolgverhaal
10 Mar Hoe verklaar jy dit?
12 Mar Kortom
19 Mar Middagvervolgverhaal
24 Feb Oggenddiens